آمریکا پرزیدنتی دونالد ترامپین اسکی یاردیمچیسی اوماروسا نیومن، آمریکادا دارتیشمایا یول آچان "دنگه‌سیز" آدلی کیتابین‌دا، دونالد ترامپین حیات یولداشی ملانیا ترامپین، بوشانماق اوچون گون سایدیغینی ایر‌لی سوردو.
ملانیا ترامپین، ائشینی اوتاندیرماق اوچون قصداً غیر عادی پالتارلار گئیدیگینی ساوونان نیومن، "ملانیا ترامپین گئیدیگی پالتارلارا باخدیقدا ایستیلین‌ده عصیانکارلیق تک بیر مقصده خیدمت ائدیر. ملانیانین ایستیلینی ارینی جزالاندیرماق اوچون قوللاندیغینا اینانیرام" ایفاده‌لرینی ایستیفاده ائتدی.
نیومن، ترامپین اؤز یانلیشلارینی دوزلتمک اوچون حیات یولداشینی زورلا سیغینماچیلارین قالدیغی مرکزه آپاردیغینی، او سببله ده ملانیا ترامپین اوستون‌ده "حقیقتا اؤنملی دئییل)" یازی‌لی بیر پئنجک گئیدیگینی ادعا ائتدی.
ترامپین ائولیلیینین اوچورومون کنارین‌دا اولدوغونو و ملانیا ترامپین حیات یولداشینین پرزیدنت‌لیک مدتی بیتر بیتمز بوشانماق ایستدیگینی ادعا ائد‌ن نیومن، کیتابین‌دا، "منه گؤره، ملانیا حیات یولداشینین وظیفه مدتینین بیتمه‌سی اوچون دقیقه‌لری ساییر کی اوندان بوشانابیلسین". دئیه یازدی.
آغ ائودکی آز ساییدا آفرو-آمریکالیلاردان بیری اولان نیومن، ترامپین سئچیم کامپانیاسین‌دا وظیفه آلمیش، سئچیلمه‌سینین آردین‌دان ترامپین یاردیمچیسی اولموشدو.
نیومن، آغ ائو گونلرینی تصویر ائتدیگی یئنی کیتابین‌دا، ترامپی "عیرق‌چی" اولماق‌دا سوچلامیش، ترامپ ایسه ادعالاری یالانلامیشدی.
